মিমির নয়া লুক! অভিনেত্রীকে দেখে চোখ ফেরানো দায়

ওয়েব ডেস্ক: চোখে বড় স্বপ্ন নিয়ে বিনো দুনিয়ায় যাত্রা শুরু করেছিল উত্তরবঙ্গ থেকে আসা মেয়েটা। জীবনের প্রথম কাজেই সুযোগ হয়েছিল প্রবাদপ্রতিম পরিচালক ঋতুপর্ণ ঘোষের পরিচালনায় অভিনয় করার। কথা হচ্ছে টলিউডের নায়িকা মিমি চক্রবর্তীর। তবে, পর্দার বাইরে সেই নায়িকারই ভিন্নরূপ। পর্দার আর বাস্তবের মিমির মধ্যে বিস্তর ফারাক। এই মিমি সংযত, ঈশ্বরভক্ত। নিষ্ঠার সঙ্গে দেবীর আরাধনায় মগ্ন। কেমন লাগছে অভিনেত্রীকে?

৩৬ পেরিয়ে ৩৭-এর দোরগোড়ায় মিমি। জীবনে এখনও মনের মতো পুরুষ খুঁজে পাননি। একা থাকতেই অভ্যস্ত মিমি। পোষ্যকে নিয়েই তাঁর ভরা সংসার। ছবি, কাজ নিয়েই তার কাটে বেশিরভাগ সময়। তবে ফটোস্যুটে নানান মহিমায় দেখা মেলে মিমির। এবার দেখা গেল ব্লু লঙ স্কার্ট, যার পাড়ে বসানো রাজস্থানী কাজের ঝলক। তার সঙ্গে মিলিয়ে বিকিনি স্টাইলে ক্রপ টপ, যার পুরোটাতেই নিঁখুত কাজ। সঙ্গে রয়েছে খোলামেলা আউটার। পোশাকের পাশাপাশি, মিমির মেক আপ লুকও মন ছোঁয়ার মত। স্মোকই আইস, নিউড লিপস্টিকে মানানসই সাজ তাঁর। খুব বেশি না সাজলেও গলায় একটি নেকলেস ও আঙ্গুলে বেশকিছু আংটি পরেছেন অভিনেত্রী।

আরও পড়ুন: মহিলা কমিশন-আর্টিস্ট ফোরামে অভিযোগ দিতিপ্রিয়ার

শাড়ি থেকে বিকিনি, সব লুকই মানিয়ে নেন মিমি চক্রবর্তী। তাঁর বিকিনি লুকে যেমন চোখ ধাঁধিয়ে যায় তাঁর পুরুষ ভক্তদের, তেমনি শাড়িতেও তাঁর থেকে চোখ ফেরানো কার্যত দায় হয়ে ওঠে। তবে এরই মাঝে এবার নয়া লুকে ধরা দিলেন অভিনেত্রী।